Collateral Damage (cinta de 2002)

:*Iste articlo ye sobre una cinta estausunidense-mexicana de cine d'intriga d'acción estrenada en 2002; ta atros usos, se vega *'Collateral Damage***.


***Collateral Damage*** (títol orihinal en [[Idioma anglés|anglés]], en [[Idioma aragonés|aragonés]] ***Danyo colateral***, estrenada en [[Aragón]] con o suyo títol traduciu enta lo [[Idioma castellano|castellano]] como ***Daño colateral**') ye una cinta de cine d'intriga d'acción coproducida por o cine estausunidense y lo cine mexicano estrenada l'anyo 2002, dirichida por Andrew Davis seguntes un guión orichinal de David Griffiths y Ronald Roose, con una banda sonora orichinal de Graeme Revell, una dirección de fotografía d'Adam Greenberg y una producción cinematografica de Steven Reuther y David Foster ta la productora cinematografica Bel-Air Entertainment. Fan parte de l'elenco d'actors d'a cinta, entre d'atros, Arnold Schwarzenegger, Elias Koteas, Francesca Neri, Cliff Curtis, John Leguizamo, John Turturro, Lindsay Frost, Ethan Dampf, Miguel Sandoval, Harry Lennix, Jane Lynch, Tyler Posey, Fernando Sarfati, Jsu Garcia, Michael Milhoan, Rick Worthy, Raymond Cruz, J. Kenneth Campbell, Jossara Jinaro, Rodrigo Obregón, Michael Cavanaugh y Nicholas Pryor.

Debant d'o consulau de Colombia en Los Angeles esclata una bomba, que mata a un grupo d'achents d'intelichencia colombianos y estausunidenses, pero tamién a la muller y lo fillo d'un pompero d'a ciudat, o capitán Gordy Brewer, qui tamién queda feriu. Reivindica l'atentau un hombre clamau "El Lobo", decindo que ye consecuencia d'a opresión d'os Estaus Unius en Colombia. O Federal Bureau of Investigation creye que "El Lobo" ye un terrorista colombiano clamau Claudio Perrini, y l'Achencia Central d'Intelichencia (CIA) planifica dende la localidat colombiana de Santa Cruz de Mompós (departamento de Bolívar) una acción contra lo grupo guerrillero, a la vegada que Gordy se veye frustrau por a falta de noticias en Los Angeles y decide dentrar él en o país ta investigar él mesmo. Malas que plega enta Santa Cruz de Mompós ye arrestau por dentrar ilegalment en o país, y los guerrilleros asaltan a garchola ta liberar a los suyos presos, antis de que los paramilitars d'a CIA haigan podiu actuar ta fer-se con Gordy. Iste ha conseguiu un pase ta dentrar en a zona controlada por a guerrilla y posa una bomba en o cuartel de Claudio, pero él mesmo avisa d'a bomba en veyer que en esclatar matará a una muller y un nino. Feito preso, descubre que la muller ye Selena, la esposa de Claudio, y lo nino, Mauro, ye su fillo. Selena revela a Gordy que Claudio ye preparando un atro atentau, en Washington, DC, y cuan els liberan os paramilitars, marchan toz enta Washington ta detener a Claudio.

A cinta s'ambienta en a suya epoca actual (2002) en Los Angeles (California) y Washington, DC en Estaus UNius y en Santa Cruz de Mompós y atros puestos d'o departamento de Bolívar en Colombia, y las suyas escenas se filmoron en La Antigua y Veracruz (Veracruz de Ignacio de la Llave) en Mexico, y Los Angeles y atros puestos de California, Nueva York (Nueva York) y Washington, DC en Estaus Unius, amás d'en os Warner Brothers Burbank Studios en Burbank y los Los Angeles Center Studios en Los Angeles, tamién en California.

## Elenco

## Se veiga tamién
* Cine en 2002.
* Cintas de 2002.

## Referencias

## Vinclos externos
*  ''Collateral Damage'' en Internet Movie Database.
*  ''Collateral Damage'' en Rotten Tomatoes.
*  ''Collateral Damage'' en Metacritic.
*  ''Collateral Damage'' en Box Office Mojo.